பூங்குழல் மகளிர் உள்ளம் புதுக்களி ஆட, நோக்கி வீங்கிருங் காதல் காட்டி, விரிமுகம் கமல பீடத்து ஓங்கிய மகுடம் சூடி, உவகைவீற்றிருப்பக் காணான். 104 இராமன் கைகேயின் அரண்மனை புகுதல் வேத்தவை, முனிவரோடு விருப்பொடு களிக்கும் மெய்ம்மை ஏத்தவை இசைக்கும்; செம்பொன் மண்டபம் இனிதின் எய்தான் ஒத்தவை உலகத்து எங்கும் உள்ளவை உணர்ந்தார் உள்ளம் பூத்தவை வடிவை ஒப்பான், சிற்றவை கோயில் புக்கான். 105